TOIMINTASUUNNITELMA VUODELLE 2023

KNV:n Uskollisuuden Killan tarkoituksena on ylläpitää voimistelun parissa syntynyttä ystävyyttä. Toiminnan tavoitteena on yhteenkuuluvuus, ystävyys ja toisista huolehtiminen.

Vuosi 2023 on Uskollisuuden Killan juhlavuosi, 4.3. tulee kuluneeksi 50 vuotta sen perustamisesta. Vuotta huomioidaan muistokäynnillä Keravan hautausmaalla perustamispäivämäärällä ja järjestämällä juhlatilaisuus toimintavuoden syyskaudella.

U-Kilta pyrkii edelleen kokoontumaan kerran kuussa, paitsi kesäkuukausina, riippuen tilaratkaisusta. Keväällä ja syksyllä järjestetään iltatilaisuudet kynttiläseremonioin. Syksyllä iltakiltaa vietetään samalla vuoden aikana ns. pyöreitä vuosia täyttäneitä juhlien. U-Killan kevät- ja syyskokousasiat käsitellään näissä iltakilloissa. Pääseuran Ikiliike-tunneilla on edelleen mahdollisuus monipuoliseen voimisteluun ikääntymisen tuomista rajoitteista huolimatta ja kiltalaisia osallistuu muihinkin jumppiin kuntonsa mukaan. Palvelutaloissa asuvia kiltasisaria muistetaan ja käydään mahdollisuuksien mukaan tervehtimässä vuoden aikana esim. syntymäpäivinä ja juhlapyhinä. Tehdään virkistys- ja ulkoiluretkiä ja käydään teatterissa tai konsertissa sekä kevät että syyskaudella. Kokouksiin kutsutaan luennoitsijoita, tuote- tai palveluesittelijöitä tai muita mielenkiintoisia esiintyjiä.

Osallistutaan pääseuran toimintavuoden tapahtumiin ja muihin paikallisiin senioreille järjestettäviin tapahtumiin. Kiltalaisia osallistuu kesällä 17. Word Gymnaestrada Amsterdam 2023 -tapahtumaan sekä Voimisteluliiton muihinkin kiltalaisille suunnattuihin tapahtumiin kuten vuosittaiseen valtakunnalliseen Kiltapäivään ja Etelä-Suomen alueen Kiltatreffeille. Jatketaan yhteyden pitoa Uudenmaan sisarkiltoihin, joihin kuuluu seitsemän Uskollisuuden Kiltaa, Hyvinkää, Järvenpää, Kerava, Mäntsälä, Nurmijärvi, Riihimäki ja Tuusula.

Vapaaehtoistoimintaa jatketaan ulkoiluttamalla hoivaosasto Helmiinan asukkaita sekä kevät- että syyskaudella, sääoloista riippuen. Osallistutaan Keravan Siskot ja Simot yhteisön ulkoilutustempauksiin ja muihin auttamisen tapahtumiin mahdollisuuksien mukaan.

U-Killan johtokunta (emännistö)

- kiltamuori Raina Lempinen elinikäinen

- puheenjohtaja, kiltaäiti Lea Särkivuori2022-2024

- varapuh. kiltaemäntä ja jäsenkirjuri Marja-Liisa Marviala2022-2024

- siht. muistiinmerkitsijä Riitta Passi 2023-2025

- rahastonh. raha-arkunvartija Riitta Adler 2021-2023

Pääseuran ja U-Killlan yhteyshenkilönä, hallituksen ulkopuolisena kiltavastaavana, toimii Marja-Liisa Marviala

Uskollisuuden Killan kokouksissa pidetään arpajaisia toiminnan tukemiseksi.

Kiltamaksu vuodelle 2023 on X €, joka maksetaan seuran jäsenmaksun yhteydessä. Seuran jäsenmaksu kiltalaisille perustuu seuran syyskokouksen päätökseen.

 *Hyväksytty Uskollisuuden Killan kokouksessa 15.11.2022*